**ΦΥΛΛΟ ΕΡΓΑΣΙΑΣ**

ΔΙΔΑΣΚΟΜΕΝΟ ΜΑΘΗΜΑ**: ΙΣΤΟΡΙΑ Α΄ΛΥΚΕΙΟΥ**

ΔΙΔΑΣΚΟΜΕΝΗ ΕΝΟΤΗΤΑ: **ΜΙΝΩΙΚΟΣ ΠΟΛΙΤΙΣΜΟΣ**

ΘΕΜΑ ΠΡΟΣ ΜΕΛΕΤΗ**: ΜΙΝΩΙΚΗ ΑΡΧΙΤΕΚΤΟΝΙΚΗ**

**ΠΡΟΤΕΙΝΟΜΕΝΑ ΕΥΡΗΜΑΤΑ:**

**(*ΑΙΘΟΥΣΑ ΜΙΝΩΙΚΩΝ ΤΟΙΧΟΓΡΑΦΙΩΝ*)**

**Θραύσματα τοιχογραφιών (2, 4, 5)**

**Θραύσμα τοιχογραφίας αρ. 4 από Γαλατά**

**Τοιχογραφία του Τριμερούς Ιερού ή των Εξεδρών**

**Τοιχογραφία του Ιερού Άλσους και του Χορού**

**Ανάγλυφοι γρύπες**

**Πομπή για θυσία (από Αγία Τριάδα)**

**Τοιχογραφία των κρίνων**

**ΕΡΩΤΗΜΑΤΑ ΓΙΑ ΤΗ ΜΕΛΕΤΗ ΤΩΝ ΕΠΙΜΕΡΟΥΣ ΕΥΡΗΜΑΤΩΝ**

* **Τοιχογραφία του Τριμερούς Ιερού ή των Εξεδρών**

****

1. Γιατί δόθηκε αυτή η ονομασία στην τοιχογραφία; πώς σχετίζεται με το θέμα που ερευνάτε;
2. σε ποια κατηγορία εντάσσεται το θέμα της τοιχογραφίας ;
3. να διακρίνετε το ρόλο των δύο φύλων στο γεγονός που παρουσιάζει η τοιχογραφία
4. ποια ιερά σύμβολα απεικονίζονται στην τοιχογραφία;
5. ποια στοιχεία που εικονίζονται στην τοιχογραφία έχετε εντοπίσει στα ανάκτορα που έχουν έρθει στο φως με τις ανασκαφές;
6. σε ποια σημεία του ανακτόρου πιστεύετε ότι εντείνεται το γεγονός που παρουσιάζεται στην τοιχογραφία; ποιο φύλο έχει καθοριστικό ρόλο στο δρώμενο σε σχέση με το σημείο αυτό και τι μπορούμε να συμπεράνουμε για τη θέση του στη θρησκευτική ζωή;
7. όπως διαπιστώνετε, η τοιχογραφία έχει διασωθεί σε θραύσματα. Αν νομίζετε ότι η τοιχογραφία δεν έχει αποκατασταθεί σωστά, τι προτείνετε για την αποκατάσταση της;
8. θα μπορούσατε να δώσετε άλλη ονομασία στην τοιχογραφία;
9. πού βρέθηκε και ποια η σημασία του σε σχέση με το χώρο όπου βρέθηκε;
10. πότε χρονολογείται;

* **Τοιχογραφία του Ιερού Άλσους και του Χορού**



1. ποιοι συμμετέχουν (ιδιότητα, αριθμός, κοινωνική τάξη); ποιο φύλο πρωταγωνιστεί στο δρώμενο;
2. σε ποιο μέρος του ανακτόρου θα μπορούσαν να βρίσκονται τα πρόσωπα με βάση τον αριθμό τους (πλήθος); (ποιο μέρος του ανακτόρου παρουσιάζεται στην τοιχογραφία;)
3. ποια ιερά σύμβολα απεικονίζονται στην τοιχογραφία;
4. ποια στοιχεία της τοιχογραφίας αποδεικνύουν το θρησκευτικό χαρακτήρα του χορού που παρουσιάζεται στην τοιχογραφία αυτή;
5. σημασία γεγονότος (χορού)
6. θα μπορούσατε να δώσετε άλλη ονομασία στην τοιχογραφία;
7. πού βρέθηκε και ποια η σημασία του σε σχέση με το χώρο όπου βρέθηκε;
8. πότε χρονολογείται;

* **θραύσματα τοιχογραφιών (2,4,5)**

**θραύσμα τοιχογραφίας αρ. 2**

****


1. ποιο μέρος του ανακτόρου παρουσιάζεται στο θραύσμα τοιχογραφίας αρ. 2;
2. πού βρέθηκε και ποια η σημασία του σε σχέση με το χώρο όπου βρέθηκε;
3. πότε χρονολογείται;

**θραύσμα τοιχογραφίας αρ. 4**

****

1. ποιο μέρος του ανακτόρου παρουσιάζεται στο θραύσμα τοιχογραφίας αρ. 4;
2. ποια επιμέρους στοιχεία του θραύσματος αυτού βοήθησαν στη συμπλήρωση της γνώσης μας για τη συνολική εικόνα του ανακτόρου;
3. πού βρέθηκε και ποια η σημασία του σε σχέση με το χώρο όπου βρέθηκε;
4. πότε χρονολογείται;

**θραύσμα τοιχογραφίας αρ. 5**

****

1. ποιο μέρος του ανακτόρου παρουσιάζεται στο θραύσμα τοιχογραφίας αρ. 5;
2. ποια ιερά σύμβολα απεικονίζονται στο θραύσμα 5;
3. ποιο στοιχείο στο θραύσμα τοιχογραφίας αρ. 5 μας επιτρέπει να συμπεράνουμε ότι το εικονιζόμενο πρόσωπο είναι γυναίκα;
4. υποθέστε για ποιο λόγο βρίσκεται η μινωίτισσα στο σημείο αυτό του ανακτόρου.
5. πού βρέθηκε και ποια η σημασία του σε σχέση με το χώρο όπου βρέθηκε;
6. πότε χρονολογείται;

* **Ανάγλυφοι γρύπες**



1. ποιο μέρος του ανακτόρου παρουσιάζεται στην τοιχογραφία;
2. πώς συσχετίζεται ο γρύπας με το εικονιζόμενο τμήμα του ανακτόρου;
3. πού βρέθηκε και ποια η σημασία του σε σχέση με το χώρο όπου βρέθηκε;
4. ποια ιερά σύμβολα απεικονίζονται στην τοιχογραφία;
5. πότε χρονολογείται;

* **Πομπή για θυσία (από Αγία Τριάδα)**

****

1. Τι είδους κτίσμα εικονίζεται στην τοιχογραφία;
2. Τι είδους δραστηριότητα σχετίζεται με το εικονιζόμενο κτίσμα και ποιον τομέα της ζωής αφορά;
3. Έχετε υπόψη σας ανάλογα κτίσματα; Πού απεικονίζονται;

* **Τοιχογραφία των κρίνων**

****

1. Τι αρχιτεκτονικό στοιχείο απεικονίζεται στην τοιχογραφία;
2. Ποια είναι η σημασία του;

* **Θραύσμα αρ. 4 από Γαλατά**

****

1. Τι αρχιτεκτονικό στοιχείο απεικονίζεται στην τοιχογραφία;
2. Ποια είναι η σημασία του;

**ΓΕΝΙΚΑ ΕΡΩΤΗΜΑΤΑ**

* 1. Ποια είναι η γενική εικόνα για τη μινωική αρχιτεκτονική, όπως προκύπτει από τις μινωικές τοιχογραφίες;
  2. Ποια προβλήματα στη μελέτη του μινωικού πολιτισμού προκύπτουν από τη μελέτη των τοιχογραφιών;
  3. Αν οι τοιχογραφίες που μελετάτε ήταν τα μοναδικά ευρήματα για τη γνώση της μινωικής αρχιτεκτονικής, πιστεύετε ότι θα αρκούσαν για να χαρακτηριστούν τα μεγάλα μινωικά κτηριακά συγκροτήματα **ανάκτορα**;

Αν απαντήσατε αρνητικά, ποια άλλη ονομασία θα μπορούσε να δοθεί, με βάση τις ενέργειες των απεικονιζόμενων προσώπων;

***ΕΠΙΜΕΛΕΙΑ : Γιακουμάκη Μαρία, 8ο ΓΕΛ***